# Tweede Chinees-Japannese Oorlog

| Tweede Chinees-Japannese Oorlog |
| --- |
| Deel van die Pasifiese Oorlog van die Tweede Wêreldoorlog (vanaf 1941) |
|  Japannese troepe marsjeer Shenyang binne tydens die Mukden-insident. |
|

|  |  |
| --- | --- |
| Datum | Klein gevegte vanaf 18 September 1931 Volskaalse oorlog: 7 Julie 1937 – 9 September 1945 |
| Ligging | China, Mianmar |
| Resultaat | * Chinese oorwinning as deel van die Geallieerde oorwinning in die Pasifiese Oorlog
* Terugtrekking van alle Japannese magte van China (uitsluitend die Mantsjoerye), Taiwan en die Franse Indo-China noord van 16° noord van die Republiek China
* China word 'n permanente lid in die Verenigde Nasies se Veiligheidsraad
* Hervatting van die Chinese Burgeroorlog
 |
| Gebieds- veranderinge | China herwin die gebiede wat Japan in die verdrag van Sjimonoseki ontvang het Korea word verdeel tussen Amerikaanse en Sowjetmagte |

 |
| Strydende partye |
|  Republiek China met buitelandse ondersteuning
* Verenigde State van Amerika (1942–45)
* Sowjetunie (1937–41)
 |  Japan met medewerker- ondersteuning
* Wang-Jingwei-Regime (1940–45)
* Mantsjoekwo (1932–45)
* Mengjiang (1936–45)
* Voorlopige regering (1937–40)
* Gereformeerde Regering (1937–40)
* Oos-Hebei (1937–38)
 |
| Aanvoerders |
|  **Tsjiang Kai-sjek**
 Chen Cheng
 Yan Xishan
 Li Zongren
 Xue Yue
 Bai Chongxi
 Wei Lihuang
 Du Yuming
 Fu Zuoyi
 Sun Liren
 Mao Zedong
 Zhu De
 Peng Dehuai
 Joseph Stilwell
 Claire Chennault
 Wasili Tsjoeikof |  **Hirohito**
 Shunroku Hata
 Yasuji Okamura
 Kan'in Kotohito
 Hajime Sugiyama
 Toshizō Nishio
 Hisaichi Terauchi
 Hayao Tada
 Iwane Matsui
 Yasuhiko Asaka
 Seishirō Itagaki
 Hideki Tojo
 Yoshijirō Umezu
 Naozaburo Okabe
 Puyi
 Demchugdongrub
 Wang Jingwei |
| Sterkte |
| 5 600 000 Chinese 3 600 Sowjets (1937–40) 900 Amerikaanse vliegtuie (1942–45) | 4 100 000 Japannese 900 000 Chinese medewerkers |
| Ongevalle en verliese |
| Nasionaliste: 1 320 000 gesneuweldes, 1 797 000 gewond, 120 000 vermis en 17 000 000–22 000 000 gesneuwelde siviele Kommuniste: 500 000 gesneuweld en gewond. | Japannese skatting—insluitend 480 000 totale gesneuwelde 1937–1941: 185 647 gesneuwel, 520 000 gewond en 430 000 siek; 1941–1945: 202 958 gesneuwel; ander 54 000 sterf na die einde van die oorlog. Kontemporêre VRS-studie: 1 055 000 dood 1 172 200 beseer Totaal: 2 227 200 Nasionaal-Chinese skatting—1,77 miljoen gesneuweldes, 1,9 miljoen gewond |

Die **Tweede Chinees-Japannese Oorlog** (7 Julie 1937 tot 9 September 1945) was 'n oorlog tussen die Republiek China en die Japannese Keiserryk, beide voor én tydens die Tweede Wêreldoorlog.

Alhoewel die twee lande reeds sedert 1931 elke nou en dan militêr gebots het, het 'n volskaalse oorlog in 1937 begin en is eers met die oorgawe van Japan in 1945 beëindig. Die oorlog was die gevolg van 'n dekade-lange Japannese imperialistiese beleid wat ten doel gehad het om China beide op politieke en militêre vlak te domineer, asook om toegang tot die land se enorme grondstofbronne en ander bronne te bekom. Terselfdertyd het die groeiende Chinese nasionalisme en idees oor selfbeskikking dié versettingsoorlog onvermydelik gemaak.

Voor 1937 het die twee kante in klein, plaaslike gevegte betrokke geraak, waarna verwys word as "insidente": vir 'n verskeidenheid redes het beide nasies hulself daarvan weerhou om 'n volskaalse oorlog te verklaar. Die 1931 inval van Mantsjoerye deur Japan staan bekend as die "Mukden-" of "Mantsjoerye-insident". Die laaste van hierdie "insidente" was die Marco Polo-brug-insident van 1937, wat die begin van 'n volskaalse oorlog tussen die twee lande ingelei het.

China het van 1937 tot 1941 alleen teen Japan geveg, maar na die aanval op Pearl Harbor het die Tweede Chinees-Japannese Oorlog met die groter konflik van die Tweede Wêreldoorlog saamgesmelt.

## Verwysings

## Eksterne skakels

* Wikimedia Commons het meer media in die kategorie Tweede Chinees-Japannese Oorlog.